*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

 *PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-778/22

Sarajevo, 06.05.2022. godine

**Z A P I S N I K**

**32.REDOVITE SJEDNICE ZASTUPA DOMA PARLAMENTA FEDERACIJE BIH, održane 27.04.2022. godine**

Sjednica je počela u 10.15.

Sjednici je predsjedao dopredsjedatelj Mladen Bošković.

Dopredsjedatelj Bošković pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdali su: Hajrudin Žilić, Sabina Ćudić, Nasiha Pozder, Hamdija Abdić, Boro Krišto, Zlatko Kravić, Hasan Muratović, Samer Rešidat i Dževad Adžem i Elzina Pirić.

Vlada FBiH je dopisom od 20.04.2022. godine povukla iz procedure radi dodatnog usuglašavanja Prijedlog Zakona o izmjeni i dopuni Zakona o plaćama i naknadama sudaca i tužitelja Federacije BiH.

Odata je počast Elmiri Sefo koja je tragično nastradala u zemljotresu u Stocu.

Zapisnici 31. redovite sjednice i 15. izvanredne sjednice usvojeni su bez primjedbi.

Zastupnička pitanja

Damir Mašić pitanje je uputio vezano za dešavanja u poduzeću Unis Ginex Goražde, te traži od premijera i kompletne Vlade FBiH očitovanje o sitaciji u ovoj tvrtki.

Adis Arapović pitanje je postavio Vladi FBiH – koje konkretne mjere je poduzela u prva tri mjeseca 2022. godine kako bi se zaustavio nekontroliran rast cijena životnih namirnica i energenata? Koji su rezultati mjera i jesu li i u kojem konkretnom obimu aktivirane robne zalihe i koji je rezultat na tržištu cijena životnih namirnica?

Naredno pitanje, također, upućeno je Vladi FBiH – Federalno ministarstvo pravde je dostavilo Vladi na razmatranje i usvajanje Inforamciju o inicijativi za donošenje Zakona o zaštiti žrtava ratne torture FBiH. Zašto ta inicijativa nije na dnevnome redu sjednice Vlade FBiH i kada će biti razmatrana? Traži od Vlade FBiH da razmotri inicijativu kako bi imali Zakon o zaštiti žrtava torture Federacije BiH.

Naredno pitanje Vladi FBiH, a vezano za Zakon o informacijskoj sigurnosti, je li zadužila Financijsko-informatičku agenciju da gradi paralelni sustav informatičke centralizacije bez adekvatnog zakonodavnog okvira. Je li Vlada FBiH odustala od ovog Zakona i kada će konačno Zakon o informacijskoj sigurnosti biti na dnevnome redu.

Sanela Prašović-Gadžo traži od rukovodstva Doma informaciju vezanu za Zajedničku radnu skupinu oba doma koja je dužna da imenuje, odnosno raspiše natječaj za izbor i imenovanje članova Upravnog odbora RTV FBiH. Kada će početi s radom ova Radna skupina koja je obvezna raspisati i spovesti natječajnu proceduru sukladno Zakonu o Javnom RTV servisu RTVFBiH kako bi sukladno s tim bilo izvršeno imenovanje Upravnog odbora RTVFBiH i kako bi se rad ove kuće vratio u zakonske okvire.

Poziva RTVFBiH da odmah i bez odlaganja Parlamentu Federacije BiH dostavi izvješće o radu za 2020. i 2021. godinu a koji nisu dostavljeni i da to učine na sva tri službena jezika u BiH.

Mirsd Čamdžić traži informaciju od premijera Novalića, direktora Elektroprivrede Andelije i predsjednika Nadzornog odbora Elektroprivrede Izeta Žigića o kreditnom zaduženju i pita – koliko trenutno iznosi kreditno zaduženje Termo bloka 7 u Tuzli, je li Federacija BiH i Elektroprivreda servisiraju dugove, odnosno postoji li otplatni dug, ukoliko postoji traži da mu se dostavi dinamika otplate. Je li određeno vrijeme za završetak projekta Termo bloka 7 u hoće li i tko će platiti penale za njegovo kašnjenje?

Nijaz Helez ponovo postavlja pitanje vezano za stanje u poduzeću Binas d.o.o. Bugojno.

Naredno pitanje za ministra prostornog uređenja – kada će biti usvojen Prostorni plan Federacije BiH.

Edita Mazić pokrenula je inicijativu prema Vladi FBiH da donese izmjenu Uredbe u postupku prijama u radni odnos u javnome sektoru u Federaciji BiH na način da se izmjeni članak 5.

Pitanje je uputila Cestama Federacije BiH – zašto je došlo do zastoja i kada se može očekivati nastavak izgradnje servisne prometnice uz magistralnu cestu M-18 prolaz kroz naseljeno mjesto Đurđevik.

Albin Muslić ponovo pita Ceste Federacije BiH – je li u narednom periodu i kada se planira nastavak izgradnje magistralne ceste od Bihaća prema Bosanskoj Krupi preko Grmuško-Srbljanskog platoa. Traži, u ime građana Bihaća i Unskosanskog kantona, konkretan odgovor na ovo pitanje hoće li će se nastaviti izgradnja tog cestovnog pravca i kada.

Sanela Klarić kazala je da je nakon niza inicijativa koje je uputila prema Federalnom ministarstvu poljoprivrede, vodoprivrede i šumarstva, odgovore nikad nije dobila. U siječnju je tražila dostavu odgovora vezanu za Projekt navodnjavanja vezan za Goražde. Također, od ovog ministarstva nije dobila odgovor vezan za broj informacija o svim obrtima koji su između 2017. i 2021. godine dobili poticaje. Interesira je što se dešavalo i kome je isplaćeno i zašto Ministarstvo isplaćuje i onim obrtima koji su ugašeni. Pitanje je uputila Federalnom ministarstvu za turizam i okoliš – je li izdalo okolinsku dozvolu, odnosno rješenje, kojim se propisuju mjere i uvjeti zaštite okoliša tijekom izgradnje i rada na izgradnji obaloutvrde na rijeci Sanici, ako jesu, jesu li radili javnu raspravu.

Mirsad Pindžo predložio je donošenje zaključka – nalaže se Vladi FBiH da u što kraćem roku a ne dužem od 30 dana pripremi informaciju o stanju u poduzećima namjenske industrije u Federaciji BiH s posebnim osvrtom na poslovanje poduzeća Zrak d.d. Sarajevo i Binas d.d. Bugojno. Zastupničkinički dom Parlamenta FBiH će nakon pribavljanja ovu informaciju uvrstiti kao točku dnevnoga reda prve naredne sjednice.

Husein Rošić pitanje je uputio federalnom ministru energije, rudarstva i industrije, Nerminu Džindiću i ravnatelju operatera za obnovljive izvore energije Edinu Memiću – zašto se ne potpisuju ugovori za otkup električne energije u probnom radu za postrojenja koja koriste obnovljive izvore energije.

Elvir Karajbić pitanje je uputio Vladi FBiH, resornom ministru energije, rudarstva i industrije i premijeru Vlade FBiH – Naftni terminali Ploče su u stopostotnom vlasništvu Terminala Federacije koje je u stopostotnom vlasništvu Vlade FBiH, a vezano za Ured za reviziju i vršenje revizije – tko štiti menadžment i upravljačke strukture, što je Vlada FBiH uradila po dopisu Ureda za reviziju FBiH je li poduzelo eventualno određene sankicije ili smjene navedenog menadžmenta pošto Ured za reviziju ne može da radi svoj posao i to predstavlja derogiranje institucija Federacije BiH, prije svega Ureda za reviziju Parlamentarnog povjerenstva odgovornog za reviziju Vlade i Parlamenta FBiH.

Miomirka Melank kazala je da nije dobila odgovor na pitanja vezana za Nacrt Zakona o istospolnim zajednicama koji bi se trebao naći u ovogodišnjem Programu Vlade FBiH. Kazala je da je njen prijedlog ignoriran te će ponovno tražiti da joj se dostavi tekst prijedlog aInterresorne skupine i da se Zakon o istospolnim zajednicama stavi na dnevni red ovog Parlamenta.

Majra Dautbegović postavila je pitanje – je li i u kojim propisima uređen način rada Fonda solidarnosti i propisna procedura za ostvarivanje prava na lijekove i liječenje na teret Fonda, te na temelju kojih kriterija se formira tzv. lista čekanja. Na koji način Fond vrši raspodjelu raspoloživih sredstava i u kojoj mjeri se raspolaže s potrebnim sredstvima ta da se navede raspored sredstava kojima je Fond raspolagao u 2021. godini po pojedinim kantonima.

Husein Topčagić pitanje je uputio Vladi FBiH i Federalnom ministarstvu zdravstva – jesu li su ispoštovane odredbe iz članka 1. stavak 2. Odluke o preuzimanju osnivačkih prava nad univerzitetsko-kliničkim bolnicama u FBiH, odnosno je li potpisan Sporazum o preuzimanju osnivačkih prava nad univerzitetsko-kliničkim bolnicama u FBiH i jesu li i ako jesu kada su potpisani ugovori o reguliranju međusobnih prava, obveza i odgovornosti osnivača i s KCUS Sarajevo i Kliničkom bolnicom Mostar. Hoće li KCUS Sarajevo promijeniti ili je već promijenio, ako je ugovor potpisan, status i naziv u Univerzitetsko-klinička bolnica Sarajevo, obzirom da Zakon o zdravstvenoj zaštiti ne poznaje zdravstvenu ustanovu kao Univerzitetsko-klinički centar ili klinički centar.

Jasmina Zubić pokrenula je inicijativu prema Zavodu zdravstvenog osiguranja Zeničko-dobojskog kantona da osiguraju sredstva u svrhu povećanja kvote operativnih zahvata oka, koja je ugovorena s Poliklinikom s dnevnom bolnicom Doboj-Jug Matuzići.

Pitanje je uputila Federalnom ministarstvu zdravstva – jesu li kantonalna ministarstva obrazovanja dužna osigurati prava na obvezno zdravstveno osiguranje studentima koji nisu osigurani po drugoj osnovi do kraja redovite upisane školske godine, ako su upisani kao redoviti studenti do navršene 26 godine života, a sukladno članku 25. Zakona o zdravstvenom osiguranju. Kazala je da je uputila na prošloj sednici inicijativu vezanu za ovu tematiku i budući da se po kantonima različito tumači, traži zvaničan stav Federalnog ministarstva zdravstva, kako bi svi kantoni bili u obvezi jednako primjenjivati ovu odredbu i omogućiti redovitim studentima da koriste pravo na zdravstvenu zaštitu do kraja redovito upisane školske godine, ako su je upisali do navršene 26 godine života.

Dana 21.12. uputila je prema Vladi FBiH inicijativu da se za narednu godinu odnosno 2022. godinu saniraju sredstva za dodjelu priznanja i nagrada najuspješnijim davateljima krvi u Federaciji, a pošto odgovor nije dobila, taži da joj se odgovori.

Ankica Kolar Jurčević pokrenula je inicijativu prema Federalnom ministarstvu zdravstva za stvaranje zakonskih preduvjeta nesmetanog nabavljanja traka za kontrolu dijabetesa. Traži od Ministarstva prijedlog za izmjene i dopune Zakona o zdravstvenoj zaštiti kojom će se stvoriti preduvjeti za donošenje podzakonskog akta kojim će se detaljnije urediti nabava traka i aparata za kontrolu dijabetesa u sukladno Odluci o utvrđivanju temeljnog paketa zdravstvenih prava Parlamenta Federacije BiH.

Alma Kratina pokrenula je inicijativu prema Zastupničkome domu Parlamenta FBiH a odnosi se na imenovanje povjerenstva koja će u razumnom vremenskom roku analizirati sve aspekte rada operatera za obnovljive izvore energije i učinkovite kogeneracije u razdoblju od 2018. godine do dana ustanovljenja povjerenstva.

Naredna inicijativa prema Vladi FBiH odnosi se na kreditno zaduženje rizničarskih obveznica u iznosu od 200 milijuna konvertibilnih maraka kako bi se pružila pomoć najugroženijim kategorijama stanovništva.

Pitanje je uputila Vladi FBiH hoče li na suglasnost Vlade FBiH, a nakon intervjua s kandidatima i Odlukom Povjerenstva da je prvorangirani kandidat za mjesto ravnatelja Fonda za profesionalnu rehabilitaciju i zapošljavanje osoba s invaliditetom Ekrem Julandžija, utjecati činjenica da se radi o osobi protiv koje se vodi kao i protiv njegovih suradnika iz tvrtke Apel promet istraga u Tužiteljstvu Srednjo-bosanskom kantonu, zbog zlouporabe poticaja za zapošljavanje osoba s invaliditetom, odnosno fiktivnim zapošljavanjem ovih osoba.

Marina Mujkanović pitanje je uputila Federalnom ministarstvu rada i socijalne politike i Federalnom zavodu za zapošljavanje – po kojim kriterijima se vrši izbor poslodavaca koji apliciraju na Javni poziv Federalnog zavoda za zapošljavanje za sudjelovanje u programu sufinanciranja zapošljavanja. Zašto javni poziv ne traje u vremenskom roku kako je naznačeno u pozivu, a po isteku roka za prijavu izvrši izbor poslodavca. Je li brzina u apliciranju glavni kriterij, a što ne smije biti, za izbor odnosno eliminirajući kriterij za poslodavce koji ispunjavaju uvjete ali se nisu prijavili u roku od nekoliko minuta od momenta otvaranja javnog poziva. Ako je u pitanju brzina prijave, zašto se ne osigura stabilan link koji neće pasti odmah i je li isti broj aplikanata koji ulaze u Program za svaku mjeru i ako nije zašto onda nije naveden broj za svaku mjeru. Zašto se dopušta više prijava po korisniku ako je moguće izvršiti samo jednu važeću.

Nedžad Šećić pitanje je postavio JP Ceste Federacije – zašto na magistralnoj cesti M-18 Sarajevo-Tuzla nema putokaza prema gradu Živinice, kao ni na magistralnoj cesti M-18 Šićki Brod – Orašje nema obavijesti prema gradu Gradačac. Zbog čega nema putokaza i prema nekim drugim gradovima u Federaciji.

Senad Mašetić pitanje je uputo Federalnom ministarstvu privrede, Ministarstvu energetike, rudarstva i industrije i Elektroprivredi – što će biti sa Rudnikom lignita Gračanica i njegovim djelatnicima kad se izvlaštenje na ovom lokalitetu završi za dvije godine. Hoće li Rudnik kao pravni subjekt nastaviti postojati i raditi na lokalitetima zamjensikh kapaciteta Općine Bugojno ili Donji Vakuf gdje su određena istraživanja već završena ili eventualno resorno ministarstvo i Elektroprivreda imaju bolji plan.

Ivan Boban pitanje je uputio vezano za kapitalne infrastrukturne projekte u cestogradnji, te će insistirati da se o ovome raspravlja i na sjednici mjerodavnog odbora. Traži od Vlade FBiH da mu da odgovore vezano za neke infrastrukturne projekte kao što su Tunel Hranjen, poddionica Počitelj- Zvirovići, autocesta na Koridoru Vc dionica Poprikuše-Zenica, sjever Donja Gračanica, poddionica Vranduk-Ponirak, dionica na Koridoru Vc Tarčin-Tunel Ivan i dionica brze ceste Mostar-Široku Brijeg-Grude – u kojoj fazi su ovi projekti, jesu li rokovi probijeni i hoće li će biti zaokružena financijska konstrukcija kada su u pitanju pomenuti projekti.

Prešlo se na utvrđivanje dnevnoga reda.

Vlada FBiH je dopisom od 20.04.2022. godine, radi dodatnog usuglašavanja povukla iz procedure Prijedlog Zakona o izmjeni i dopuni Zakona o plaćama i drugim naknadama sudaca i tužitelja u Federaciji BiH.

U raspravi su sudjelovali: Ahmed Džubur, Miomirka Melank, Asim Kamber, Salko Zildžić, Sanela Prašović-Gadžo.

Prijedlog Miomirke Melank da se s dnevnoga reda skine Prijedlog Zakona o dopuni Zakona o pripadnosti javnih prihoda u FBiH, predlagatelja Salke Zildžića i Marijana Klaića nije usvojen (16 glasova za, 35 glasova protiv i 12 suzdržanih glasova).

Prijedlog raukovodstva Doma da se u dnevni red uvrsti točka – Informacija o stanju na područjima koja su pogođena potresima, mjerama i aktivnostima na sanaciji, materijalnoj i financijskog pomoći od strane Vlade FBiH, usvojen je s 72 glasa za, bez glasova protiv i bez suzdržanih glasova.

S 71 glasom za, bez glasova protiv i jednim suzdržanim glasom, usvojen je sljedeći:

D N E V N I R E D

1. Prijedlog Zakona o izmjenama i dopuni Zakona o liječenju neplodnosti biomedicinski potpomognutom oplodnjom – skraćeni postupak,
2. Prijedlog Zakona o dopuni Zakona o pripadnosti javnih prihoda u Federaciji BiH – skraćeni postupak, predlagatelji: Salko Zildžić i Marijan Klaić,
3. Prijedlog Zakona o izmjeni Zakona o cestovnom prijevozu Federaciji BiH – skraćeni postupak, predlagatelj: Ramiz Karić,
4. Prijedlog Zakona o izmjenama i dopunama Zakona o Poreznoj upravi Federacije BiH,
5. Nacrt Zakona o izmjenama i dopunama Kaznenog zakona Federacije BiH,
6. Informacija o stanju na područjima koja su pogođena potresima, mjerama i aktivnostima na sanaciji, materijalnoj i financijskoj pomoći od stane Vlade FBiH,
7. Inforamcija o Srednjoročnoj startegiji razvitka poljoprivrednog sektora u Federaciji BiH (2015.-2019. godina – produžena do kraja 2021. godine) i njenoj primjeni u 2022. godini,
8. Uszglašavanje Prijedloga Zakona o kontroli i ograničenoj uporabi duhana, duhanskih i ostalih proizvoda za pušenje,
9. Izbori i imenovanja.
10. **Prijedlog Zakona o izmjenama i dopuni Zakona o liječenju nepolodnosti biomedicinski potpomognutom oplodnjom** – skraćeni postupak,

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Predstavnik Vlade FBiH dao je dodatno obrazloženje.

Ispred Odbora za zdravstvo obrazloženje je dala Meliha Bijedić.

Prije otvaranja pretresa, potredsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenome postupku, a što je s 67 glasova za, bez glasova protiv i bez suzdržanih glasova usvojeno.

U raspravi su sudjelovali: Adisa Kokić-Hinović, Marijan Klaić, Elvir Karajbić, Goran Akšamija, Mladen Bošković, te ispred Ministarstva Marina Bera.

S 75 glasova za, bez glasova protiv i bez suzdržanih glasova, usvojen je Prijedlog Zakona o izmjenama i dopuni Zakona o liječenju nepolodnosti biomedicinski potpomognutom oplodnjom.

Predsjedatelj je kazao da će za vrijeme stanke zaključci zastupnice Kokić-Hinović, vezani za ovu točku biti usuglašeni, te će se o njima nakon toga glasovati.

1. **Prijedlog Zakona o dopuni Zakona o pripadnosti javnih prihoda u Federaciji BiH** – skraćeni postupak, predlagatelji: Salko Zildžić i Marijan Klaić

Prijedlog Zakona utvrdili su zastupnici Salko Zildžić i Marijan Klaić.

Prijedlog Zakona razmatrala su mjerodavna radna tijela i dostavila izvješća.

Ispred predlagatelja Salko Zildžić dao je dodatno obrazloženje.

Ispred Odbora za ekonomsku i financijsku politiku obrazlagao je Husein Rošić.

Prije otvaranja pretresa, potredsjedatelj je, temeljem članka 172. staak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenome postupku, a što je s 52 glasa za, 13 glasova protiv i tris uzdržana glasa usvojeno.

U raspravi je sudjelovala Miomirka Melank.

S 52 glasa za, četiri glasa protiv i 11 suzdržanih glasova, usvojen je Prijedlog Zakona o dopuni Zakona o pripadnosti javnih prihoda u Federaciji BiH.

1. **Prijedlog Zakona o izmjeni Zakona o cestovnom prijevozu Federaciji BiH** – skraćeni postupak, predlagatelj: Ramiz Karić,

Prijedlog Zakona utvrdilo je zastupnik Ramiz Karić

Prijedlog Zakona razmatrala su mjerodavna radna tijela i dostavila izvješća.

Prije otvaranja pretresa, potredsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se izjasne hoće li će se razmatrati po skraćenome postupku, a što je s 51 glasom za, četiri glasa protiv i osam suzdržanih glasova usvojeno.

U raspravi nitko nije sudjelovao.

S 51 glasom za, jednim glasom porotiv i uz 10 suzdržanih glasova, usvojen je Prijedlog Zakona o izmjeni Zakona o cestovnom prijevozu Federaciji BiH.

1. **Prijedlog Zakona o izmjenama i dopunama Zakona o Poreznoj upravi**

 **Federacije BiH,**

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Nacrt ovog Zakona usvojen je na 23. redovitoj sjednici Zastupničkoga doma održanoj 05.07.2021. godine.

Ispred Vlade FBiH dodatno obrazloženje je dala Melina Dudo.

U raspravi su sudjelovali: Sanela Prašović-Gadžo, Adisa Kokić-Hinović i Salko Zildžić.

S 67 glasova za, bez glasova protiv i s četiri suzdržana glasa, usvojen je Prijedlog Zakona o izmjenama i dopunama Zakona o Poreznoj upravi Federacije BiH.

Adisa Kokić Hinović predložila je zaključak. S 54 glasa za, bez glasova protiv i 17 suzdržanih glasova, usvojen je sljedeći:

Z A K LJ U Č A K

Nalaže se Vladi FBiH, da u roku od 60 dana, razmotri i donese Odluku o tvrđivanju prava uposlenika Porezne uprave FBiH, kojom će se utvrditi poslovi kod kojih postoje posebni uvjeti rada i postotak posebne naknade za te poslove, a shodno stavku 2, članka 12a. Zakona o Poreznoj upravi FBiH. Ovom odlukom bi otklonili nepravdu i diskriminaciju prema rukovoditeljima u Poreznoj upravi FBiH u odnosu na druge rukovoditelje u institucijama i zavodima u FBiH.

Nalaže se Vladi FBiH da, sukladno preporukama Međunarodnog monetarnog fonda (MMF), u narednom razdoblju uskladi platne razrede i koeficijente za Poreznu upravu FBiH koz izmjene i dopune Zakona o plaćama i naknadama u organima vlasti FBIH.

Nalaže se Vladi FBIH da u što skorijem razdoblju, u parlamentamu proceduru uputi Nacrt Zakona o plaćama i naknadama u organima vlasti FBIH.

1. **Nacrt Zakona o izmjenama i dopunama Kaznenoga zakona Federacije BiH,**

Nacrt Zakona utvrdila je Vlada FBiH.

Nacrt Zakona razmatrala su mjerodavna radna tijela i dostavila izvješća.

Ministar Mato Jozić dao je dodatno obrazloženje.

Ispred Povjerenstva za jednakopravnost spolova obrazlagala je Meliha Bijedić.

U raspravi su sudjelovali: Sanela Prašović-Gadžo, Lana Prlić, Alma Kratina, Mira Grić, Miomirka Melank i ministar Jozić.

S 74 glasa za, bez glasova protiv i bez suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH prihvaća Nacrt Zakona o izmjenama i dopunama Kaznenoga zakona Federacije BiH, te smatra da može poslužiti kao temelj za izradu Prijedloga zakona.

Zadužuje se predlagatelj da do kraja petog mjeseca ove godine obavi javnu raspravu.

Zadužuje se predlagatelj da prilikom izrade Prijedloga zakona uzme u obzir sve prijedloge, primjedbe i sugestije iznesene u raspravi, kao i one koje su dostavljene ili će biti dostavljene u pisanom obliku.

Stanka 20 minuta.

Nakon stanke, prešlo se na rad po točki 6. dnevnoga reda.

1. **Informacija o stanju na područjima koja su pogođena potresima, mjerama i aktivnostima na sanaciji, materijalnoj i financijskoj pomoći od stane Vlade FBiH,**

Predstavnik Civilne zaštite, Enes Memić dao je dodatno obrazloženje.

U raspravi su sudjelovali: Mladen Bošković, Adnan Efendić, Amer Obradović, Sanela Klarić, Salmir Kaplan i Ahmed Džubur.

Zaključke po ovoj točki predložili su Mladen Bošković, Amer Obradović i Vlada FBiH.

Predsjedatelj je pozvao zastupnike da se o svim ovim zaključcima očituju.

S 69 glasova za, bez glasova protiv i bez suzdržanih glasova, usvojeni su sljedeći:

Z A K LJ U Č C I

Zastupnički dom Parlamenta Federacije Bosne i Hercegovine zadužuje Vladu Federacije Bosne i Hercegovine da sukladno svojim nadležnostima i obvezama INTERVENTNO financijski pomogne lokalne zajednice na prostoru Hercegovačko-neretvanskog kantona u obnovi objekata, sanaciji terena i infrastrukture, a koie su proglasile stanje prirodne nesreće usljed zemljotresa od 22. do 24. travnja 2022. godine. Izdvojena interventna financijska sredstva trebaju poslužiti kao potpora do konačne procjene šteta i realizacije programa sanacije.

Prima se na znanje lnformacija Federalne uprave civilne zaštite o zemljotresima na području Federacije Bosne i Hercegovine u razdoblju od 22. do 24. travnja 2022. godine.

Zadužuju se Federalni stožer civilne zaštite i Federalna uprava civilne zaštite da permanentno prate i analiziraju stanje s zemljotresima diljem Federacije Bosne i Hercegovine, posebice na području Hercegovačko-neretvanskog kantona, te da izvješćuju Vladu Federacije Bosne i Hercegovine, i da po potrebi u okviru svoje nadležnosti, angažiraju federalne specijalizirane jedinice civilne zaštite i federalne službe zaštite i spašavanja glede provođenja mjera zaštite i spašavanja.

Daje se preporuka općinama/gradovima na području Federacije Bosne i Hercegovine, a posebice na području Hercegovačko-neretvanskog kantona da formiraju veći broj povjerenstava za procjenu šteta u cilju utvrđivanja procjene šteta u što kraćem roku.

Zadužuje se Federalni zavod za geologiju da žurno aktivira svoje stručne timove u cilju procjene trenutnog stanja i davanja prijedloga mjera za ublažavanje negativnih posljedica izazvanih prirodnom nesrećom.

Ovaj zaključak stupa na snagu danom donošenja.

Prešlo se na izjašnjavanje o predloženim zaključcima zastupnice Adise Kokić-Hinović, vezanim za točku 1**. Prijedlog Zakona o izmjenama i dopuni Zakona o liječenju neplodnosti biomedicinski potpomognutom oplodnjom.**

S 61 glasom za, bez glasova protiv i dva suzdržana glasa, usvojen je sljedeći

Z A K LJ U Č A K

Nalaže se Federalnom ministarstvu zdravstva da tijekom izrade propisa iz članka 3. Prijedloga Zakona, a koji se odnosi na opseg prava, način formiranja cijena pojedinačnih postupaka, kriterija i načina ugovaranja, kao i drugih pitanja od značaja za provođenje biomedicinski potpomognute oplodnje:

* revidira cijene postupka BMPO, koje su utvrđene Odlukom o tarifi, a kako bi bila otklonjena svaka mogućnost neadekvatne primjene Zakona;
* prilikom ugovaranja usluga BMPO s ugovorenim, zdravstvenim ustanovama poštivati odredbe ovog Zakona, kao i Zakona o zdravstvenom osiguranju, te Zakona o javnim nabavama, te propise na temelju tih Zakona. Ugovorene klinike će izravno ostvarivati financijska sredstva za postupke BMPO;
* nakon primjene Zakona uvrstiti u listu lijekova Fonda solidarnosti FBiH lijekove za stimulaciju u postupku BMPO.
1. **Inforamcija o Srednjoročnoj startegiji razvitka poljoprivrednog sektora u Federaciji BiH (2015.-2019. godina – produžena do kraja 2021. godine) i njenoj primjeni u 2022. godini**,

Inforamciju je dostavila Vlada FBiH.

Inforamciju su razmatrala mjerodavna radna tijela i dostavila izvješća.

Ispred Odbora za poljoprivredu, vodoprivredu i šumarstvo obrazlagao je Ahmed Džubur.

U raspravi su sudjelovali: Irfan Ćengić, Sanela Klarić i Ahmed Džubur.

Zasupnički dom primio je k znanju Informaciju o Srednjoročnoj startegiji razvitka poljoprivrednog sektora u Federaciji BiH (2015.-2019. godina – produžena do kraja 2021. godine) i njenoj primjeni u 2022. godini.

Sanela Klarić predložila je zaključak – Obvezuje se Federalno minstarstvo poljoprivrede, vodoprivrede i šumarstva i Vlada FBiH da pripreme izmjene Pravilnika o načinu i uvjetima ostvarivanja novčane potpore po modelu poticaja prečišćeni tekst, a koji nije usvojen (26 glasova za, 18 glasova protiv i 24 suzdržana glasa).

1. **Usuglašavanje Prijedloga Zakona o kontroli i ograničenoj uporabi duhana, duhanskih i ostalih proizvoda za pušenje,**

Zastupnički dom Parlamanta FBiH je na 22. redovitoj sjednici od 26.05.2021. godine usvojio Prijedlog Zakona o kontroli i ograničenoj uporabi duhana, duhanskih i ostalih proizvoda za pušenje, s jednim amandmanom Vlade FBiH koji je postao sastavni dio Prijedloga Zakona.

Dom naroda je usvojio Prijedlog ovog Zakona s šest amandmana koje Vlada FBiH nije prihvatila, ali ih je Doma naroda izglasao.

Predsjedatelj je pozvao zastupnike da se očituju hoće li će usvojiti Prijedlog Zakona onako kako je usvojen u Domu naroda.

S 61 glasom za, dva glasa protiv i pet suzdržanih glasova, usvojen je Prijedlog Zakona o kontroli i ograničenoj uporabi duhana, duhanskih i ostalih proizvoda za pušenje onako kako je usvojen u Domu naroda.

Predsjedatelj je kazao da pod točkom 9. Izbori i imenovanja nema usuglašenih stavova, te se Dom po ovoj točki nije očitovao.

Sjednica je završila u 14.48.

Transkript i prijepis transkripta sjednice čine sastavni dio Zapisnika.

 TAJNIK PREDSJEDATELJ

 ZASTUPNIČKOGA DOMA ZASTUPNIČKOGA DOMA

 PARLAMENTA FEDERACIJE BIH PARLAMENTA FEDERACIJE BIH

 Ivan Miličević Mirsad Zaimović